**SZERZŐDÉS**

**SZOLGÁLTATÁSI SZERZŐDÉS**

mely létrejött egyrészről **Horvátzsidány Község Önkormányzata**

Székhelye: 9733. Horvátzsidány Csepregi u 4.

Adószám: 15421807-1-18

Képviseli: **Krizmanich István polgármester**

Telefon: 94/565-112

Telefax: 94/565-112

E-mail: [polgarmester@hzsid.t-online.hu](mailto:polgarmester@hzsid.t-online.hu)

mint Megrendelő – a továbbiakban: Megrendelő –

másrészről **PUSZTAI Egészségügyi Betéti Társaság**

Székhelye: 9730 Kőszeg, Velemi u. 11/B

Adószám: 26851387-1-18

Képviseli: **Dr. Pusztai Gergő**

Telefon: 30/994-0197

E-mail: [pusztai3@gmail.com](mailto:pusztai3@gmail.com)

mint Szolgáltató – a továbbiakban Szolgáltató –

Együttesen a továbbiakban: Szerződő Felek

között az alulírott napon és helyen és alábbi feltételek mellett:

Kőszeg Város Önkormányzata,mint ajánlatkérő a közbeszerzésről szóló 2015. évi CXLIII. törvény alapján közbeszerzési eljárást bonyolított le *„Orvosi ügyelet ellátása Kőszegen”* tárgyban**.** A Szolgáltató az eljárás nyertese lett, melyre figyelemmel a Szerződő Felek az eljárást megindító felhívásban, illetve a dokumentációkban, valamint az ajánlatban foglaltaknak megfelelően az alábbi szerződést kötik:

1. Szerződő Felek megállapodnak abban, hogy a jelen szerződés hatálya alatt a Szolgáltató Helye: Kőszeg, Rákóczi Ferenc utca 19. szám (2273/1/A/7 hrsz.) alatti Kőszegi Központi Orvosi Ügyelet és Szűrőközpont alatti háziorvosi ügyelet helységeiben a hatályos magyar jogszabályokban foglaltak és a tevékenység végzésére vonatkozó szakmai előírások (protokollok) szerint ellátja a háziorvosi ügyeletet.
2. A Szolgáltató a szükséges engedélyek birtokában háziorvosi ügyeleti szolgáltatást az alábbiak időtartamban látja el:

* hétköznapokon 17:00 – 7:30 óra között
* hétvégén és munkaszüneti napokon 24 órában reggel 7.30 órától másnap reggel 7.30 óráig

1. A Szolgáltató kijelenti, hogy a Szolgáltatás végzéséhez szakképesítéssel, szakismerettel, gyakorlattal, szükséges engedélyekkel és felelősségbiztosítással rendelkezik, továbbá, hogy a szakorvosi tevékenységet végző szakorvos az orvosok működési nyilvántartásában szerepelnek.
2. A Felek rögzítik, hogy a jelen szerződésben foglalt szakorvosi tevékenység megkezdésére és ellátására Szolgáltató kizárólag a jogszabályban előírt működési engedély birtokában jogosult.
3. A Szolgáltató a szerződés aláírásával tanúsítja, és egyben kijelenti, hogy a szerződés szerinti tevékenységet ellátó szakorvos egészségügyi tevékenysége a törvényben meghatározott időkorlátokat nem haladja meg.
4. A Szolgáltató kötelezettséget vállal arra, hogy a jelen szerződés szerinti szakorvosi tevékenységet a szakmai és etikai követelmények, valamint a vonatkozó jogszabályok betartásával látja el.
5. Szerződő felek megállapodnak abban, hogy a jelen szerződés szerinti Szolgáltatást a közbeszerzési eljárásban keletkezett dokumentumok alapján végzi.
6. Szerződő Felek megállapodnak abban, hogy a műszaki leírásban foglaltak alapján és azon túl is a Szolgáltató feladata különösen:

Orvosi ellátásban részesíti:

* az ügyeleten megjelent beteget, sérültet,
* hívásra lakáson, szálláson a beteget, sérültet,
* szükség esetén a betegnek az illetékes intézetbe történő szállítása.

Hatósági megkeresésre, vagy a sérült kérelmére orvosi látleletet készít, és azt kiadja a hatóság részére, illetőleg a külön jogszabályban foglalt térítési díj megfizetését követően a sérültnek.

Hatósági megkeresésre a betegnél (sérültnél) általános orvosi vizsgálatot végez, véralkohol vizsgálathoz vért vesz, illetve egyéb szükséges vizsgálatokat végez.

Rendkívüli esetben (tömeges sérülés, mérgezés, elemi csapás stb.) a mentést megszervezi, és mindaddig irányítja, amíg a mentőszolgálat orvosa a helyszínen a mentés irányítását át nem veszi.

1. A Szolgáltató tudomásul veszi, hogy köteles a Megrendelő követelményei szerinti teljesítésre, valamint köteles tűrni a teljesítés ennek megfelelő ellenőrzését.
2. A Megrendelő és a Szolgáltató a jelen szerződésből eredő kötelezettségek teljesítése érdekében, valamint a tevékenységük végzése során kötelesek a jóhiszeműség és a tisztesség követelményeinek megfelelően, kölcsönösen együttműködve eljárni. Ennek során kötelező minden olyan tényről, körülményről, illetőleg ennek változásáról egymást tájékoztatni, amely a jogok gyakorlása és a kötelezettségek teljesítése szempontjából jelentős.
3. A Megrendelő a Szolgáltatóra vonatkozó tényt, adatot, véleményt harmadik személlyel csak törvényben meghatározott esetben vagy a Szolgáltató hozzájárulásával közölhet. A Szolgáltatóra vonatkozó adatok statisztikai célra felhasználhatók és statisztikai célú felhasználásra – személyazonosításra alkalmatlan módon – átadhatók.
4. A Szolgáltató a Megrendelővel kapcsolatosan tudomására jutott adatokat, tényeket, valamint információkat köteles megőrizni. Ezen túlmenően sem közölhet illetéktelen személlyel olyan adatot, illetve információt, amelynek közlése Megrendelőre hátrányos következménnyel járhatna.
5. A Szolgáltató köteles betartani az általa ellátott betegek vonatkozásában a személyes adatok, továbbá az egészségügyi adatok kezelésére és védelmére vonatkozó szabályokat.
6. A szolgáltatás díjának fedezetéül a 43/1999 (III.3.) Korm. rendelet alapján a NEAK-kal kötött szerződés a Központi Orvosi Ügyelet ellátására biztosított támogatás összege szolgál, melyre vonatkozó finanszírozási szerződést a Szolgáltató köti meg.

A Megrendelő a szolgáltatás ellátásáért a NEAK finanszírozáson felüli részt közvetlenül a Szolgáltatónak negyedévente utólag fizeti meg.

A számlát a Szolgáltató legkésőbb a negyedévet követő 10. napig, a jogszabályoknak megfelelően állítja ki és nyújtja be.

A Szolgáltatási díj összege: 245,- nettó Ft/fő/hó

Horvátzsidány község lakosságszáma: 822 fő.

A Szerződő Felek megállapodnak abban, hogy a díjat a Megrendelő a Szolgáltatónak negyedévente utólag egy összegben a Polgári Törvénykönyvről szóló 2013. évi V. számú törvény 6:130. § (1)-(2) bekezdéseire figyelemmel fizeti meg átutalással, a Szolgáltató K&H Banknál vezetett **10400669-49535756-52511028** számú számlájára.

Szolgáltató kijelenti, hogy a fentiekben megállapított díjon felül a Megrendelőt többletdíj, további fizetési kötelezettség nem terheli.

1. A Felek szerződést biztosító mellékkötelezettségként az alábbiakat rögzítik:

Megrendelő fizetési késedelme estén a Szolgáltató részére köteles megfizetni a Ptk. szerinti mindenkor hatályos késedelmi kamatot.

A Szolgáltató hibás teljesítési kötbér fizetésére kötelezi magát, arra az esetre, ha nem a jogszabályoknak, illetve a szerződésnek megfelelően teljesít, melynek mértéke esetenként egy havi szolgáltatás díj 10%-a.

A szerződés olyan okból történő meghiúsulása esetén, amiért a Szolgáltató felelős, a Szolgáltató meghiúsulási kötbér megfizetésére köteles, melynek mértéke a teljes szerződéses időszakra vonatkozó szolgáltatási díj 20%-a

1. A Szolgáltató a jelen szerződés aláírásával tudomásul veszi és vállalja, hogy jogellenes károkozás esetén a szolgáltatást igénybe vevő által a Megbízóval szemben a Ptk. 6:519. § alapján érvényesített és jogerősen megítélt, vagy a Szolgáltató bevonásával, egyezséggel elismert és a Megrendelő által a károsultnak megfizetett kárt a Szolgáltató a Megrendelőnek megtéríti.
2. A Szolgáltató

a) nem fizethet, illetve számolhat el a szerződés teljesítésével összefüggésben olyan költségeket, amelyek a Kbt. 62. § (1) bekezdés k) pont ka)–kb) alpontja szerinti feltételeknek nem megfelelő társaság tekintetében merülnek fel, és amelyek a Szolgáltató adóköteles jövedelmének csökkentésére alkalmasak;

b) a szerződés teljesítésének teljes időtartama alatt tulajdonosi szerkezetét a Megrendelő számára megismerhetővé teszi és a Kbt. 143. § (3) bekezdése szerinti ügyletekről a Megrendelőt haladéktalanul értesíti.

1. A Szerződő felek megállapodnak abban, hogy a jelen szerződés felmondására kizárólag az alábbi esetekben jogosultak:

Megrendelő azonnali hatállyal, amennyiben:

* + a Szolgáltató a szolgáltatást a Megrendelő írásbeli felszólítását követően megtagadja
  + a jelen szerződés szerinti felelősségbiztosítással kapcsolatos változást 24 órán belül nem jelenti be írásban, illetve a változás a jelen szerződés megkötéséhez feltételként támasztott kártérítési limithez képest alacsonyabb.

Szolgáltató azonnali hatállyal, amennyiben:

* + a Megrendelő a Szolgáltatási díj fizetésével 60 naptári napot meghaladóan fizetési késedelembe esik.

Megrendelő jogosult és egyben köteles a szerződést felmondani – ha szükséges olyan határidővel, amely lehetővé teszi, hogy a szerződéssel érintett feladata ellátásáról gondoskodni tudjon –, ha

a) a Szolgáltatóban közvetetten vagy közvetlenül 25%-ot meghaladó tulajdoni részesedést szerez valamely olyan jogi személy vagy személyes joga szerint jogképes szervezet, amely tekintetében fennáll a Kbt. 62. § (1) bekezdés k) pont kb) alpontjában meghatározott feltétel;

b) a Szolgáltató közvetetten vagy közvetlenül 25%-ot meghaladó tulajdoni részesedést szerez valamely olyan jogi személyben vagy személyes joga szerint jogképes szervezetben, amely tekintetében fennáll a Kbt. 62. § (1) bekezdés k) pont kb) alpontjában meghatározott feltétel.

A szerződés felmondása esetén a Szerződő Felek közül a károkozó fél köteles a másik fél ebből eredő kárát haladéktalanul megtéríteni és a szerződésből eredően teljeskörűen egymással elszámolni.

1. Jelen szerződés a mindkét fél általi aláírással lép hatályba. A szerződés határozott időre, a hatályba lépésétől számított legalább 12 és legfeljebb 24 hónapos időszakra kerül megkötésre (12 + 12 hónapos szerződéses időszakra). A hatályba lépéstől számított 12. hónap letelte előtt 90 nappal a Megrendelő megvizsgálja a Szolgáltató teljesítését, és szerződésszerű teljesítés esetén Felek nyilatkoznak a szerződés további 12 hónapra történő meghosszabbítási szándékukról. Amennyiben bármelyik fél a 12 hónap lejártával a szerződés megszüntetéséről dönt, ezen döntését nem köteles indokokkal alátámasztani.
2. A Szerződő Felek megállapodnak abban, hogy a jelen szerződés a Felek közös megegyezésével, és kizárólag írásos formában – különösen a feltételek és a körülmények lényeges változása esetén – a Kbt. 141. § -ában foglaltak fennállása esetén módosítható.
3. A Szerződő Felek megállapodnak, hogy minden, a jelen szerződés keretében a Szerződő Felek által egymásnak küldött értesítésnek írott (legalább e-mail) formában kell történnie. Ezen értesítések hatálya a címzett általi átvételkor, illetve neki történő kézbesítéskor áll be.
4. Kapcsolattartó:
   * Megrendelő részéről: Krizmanich István Elérhetőség: 30/498-0499
   * Szolgáltató részéről: Dr. Pusztai Gergő Elérhetőség: 30/994-0197
5. A Szerződő Felek megállapodnak abban, hogy a jelen szerződésből eredő vitás kérdéseiket egymás közötti egyeztetéssel, tárgyalás útján rendezik. Amennyiben a vitás kérdésben ilyen módon 60 napon belül nem tudnak megegyezni, úgy az esetleges jogvita eldöntésére a Kőszegi Járásbíróság, illetve – hatáskör hiányában – a Szombathelyi Törvényszék kizárólagos illetékességét kötik ki.
6. A jelen szerződésben nem szabályozott kérdésekben az „Orvosi ügyelet ellátása Kőszegen” tárgyban a közbeszerzési eljárást megindító felhívásban, a dokumentációkban, valamint az ajánlatban foglaltakon túl, a Ptk., az egészségügyi törvény és vonatkozó végrehajtási rendeletei, valamint a szolgáltatásra vonatkozó mindenkor hatályos egyéb magyar jogszabályok és szakmai szabályok rendelkezései az irányadók.

**Jelen szerződést szerződő felek, mint akaratukkal mindenben megegyezőt, jóváhagyólag, elolvasás és megértés után saját kezűleg írták alá.**

Jelen szerződés 4 példányban készült, melyből 2 példány a Megrendelőt, 2 példány pedig a Szolgáltatót illet.

Horvátzsidány, 2022.03.01.

|  |  |
| --- | --- |
| …………………………………………  Megrendelő | …………………………………………….  Szolgáltató |

**Jogi ellenjegyzés …………………………….. Pénzügyi ellenjegyzés ……………………..**