**….. számú napirend**

**ELŐTERJESZTÉS Horvátzsidány, Kiszsidány, Ólmod és Peresznye Község Önkormányzata Képviselő-testületeinek**

**2022. március 16-i együttes ülésére**

**Tárgy:** közterület elnevezés jóváhagyása

**Előterjesztő:** Krizmanich István polgármester

**Készítette:** Fucinné Dorner Anikó jegyző

**Tárgyalta:** -

**Tanácskozási joggal meghívott**: -

**Költségvetési, pénzügyi-gazdálkodási szempontból ellenőrizte:**

**Törvényességi szempontból ellenőrizte**: Fucinné Dorner Anikó jegyző

Tisztelt Képviselő-testület!

Horvátzsidány Község Önkormányzat Képviselő-testülete 2022. február 16-i ülésén hozott 18/2022. (II. 16.) határozatával Horvátzsidány 0113 hrsz-ú, kivett országos közútként nyilvántartott, a Magyar Állam tulajdonában és a Magyar Közút Nonprofit Zrt. vagyonkezelésében lévő ingatlan nevének a Kőszegi utca elnevezést javasolta.

Horvátzsidány Község Önkormányzat Képviselő-testületének *A közterületek elnevezéséről és a házszám-megállapítás szabályairól szóló 5/2014. (VIII. 14.) önkormányzati rendelete* szerint a közterület elnevezéséről szóló előterjesztést annak benyújtása előtt 8 napra helyben szokásos módon közzé kell tenni annak érdekében, hogy a lakosság részére biztosított legyen a véleményezés lehetősége. Az elnevezésről szóló tájékoztató 2022. február 17-én kifüggesztésre került. Javaslat tételre 2022. február 28-ig volt lehetőség. Ezen időpontig észrevétel, javaslat nem érkezett, így a képviselő-testület végleges döntést hozhat az ingatlan elnevezéséről.

Kérem a Tisztelt Képviselőket az előterjesztés megtárgyalására, valamint a mellékelt határozati javaslat elfogadására.

Horvátzsidány, 2022. 03.08.

Krizmanich István

polgármester

1. **HATÁROZATI JAVASLAT**

**……/2022. (III. 16.) Képviselő-testületi határozat**

Horvátzsidány Község Önkormányzat Képviselő-testülete a Horvátzsidány 0113 hrsz-ú, kivett országos közútként nyilvántartott, a Magyar Állam tulajdonában és a Magyar Közút Nonprofit Zrt. vagyonkezelésében lévő út elnevezésével kapcsolatban lefolytatott társadalmi vitát követően úgy döntött, hogy az ingatlant **Kőszegi utcának** nevezi el. A képviselő-testület felkéri a Közös Önkormányzati Hivatal Jegyzőjét, hogy a közterületek elnevezésével kapcsolatos intézkedéseket tegye meg.

Felelős: Krizmanich István polgármester

Fucinné Dorner Anikó jegyző